Απόλλων Πατρών (καλαθοσφαίριση ανδρών)

Ο **Αθλητικός Σύλλογος Απόλλων Πάτρας** είναι ελληνικό αθλητικό σωματείο που δραστηριοποιείται στην πόλη της Πάτρας στην Αχαΐα. Ιδρύθηκε το 1926 και οι αθλητές του αγωνίζονται με χρώματα το μαύρο και το λευκό. Στο έμβλημά του απεικονίζεται η μορφή του θεού της αρχαίας ελληνικής μυθολογίας Απόλλωνα και ιδιαίτερα με τον τρόπο όπου αυτός απεικονίζεται σε γλυπτό του ναού του Διός στην Ολυμπία.

Το τμήμα ανδρικής καλαθοσφαίρισης του Απόλλωνα ξεκίνησε να λειτουργεί το 1947. Νομικά αποτελούσε ένα από τα επαγγελματικά τμήματα του συλλόγου, με επίσημη ονομασία **Απόλλων Πατρών 1926 Κ.Α.Ε.**, ενώ έφερε και την χορηγική ονομασία **Απόλλων Πατρών Carna**, μέχρι το 2024. Έδρα του είναι το ιδιόκτητο Κλειστό Γυμναστήριο στην περιοχή της Περιβόλας της Πάτρας, χωρητικότητας 3.500 θεατών. 

Ο Απόλλων αποτελεί την πρώτη λεγόμενη «επαρχιακή» ομάδα που μετείχε στο Πρωτάθλημα της Α' Εθνικής Κατηγορίας έπειτα την καθιέρωση της και μάλιστα είναι με διαφορά πρώτη εξ αυτών σε παρουσίες και με συνολική συγκομιδή βαθμών που ξεπερνά την χιλιάδα. Έχει υπάρξει φιναλίστ δύο φορές στον θεσμό του Κυπέλλου Ελλάδας και έχει βρεθεί οκτώ φορές στα πλέι-οφ του Πρωταθλήματος της Α1, ενώ έξι φορές έχει κατακτήσει το Πρωτάθλημα της Δεύτερης (Α2) Κατηγορίας. Διαθέτει επίσης μια ακαδημία που ιστορικά έχει αναδείξει σημαντικούς καλαθοσφαιριστές.

## Ιστορική αναδρομή
### Η Δεκαετία του 1940

Το τμήμα ανδρικής καλαθοσφαίρισης του Απόλλωνα Πατρών ιδρύθηκε αμέσως μετά τη λήξη του Β' Παγκοσμίου Πολέμου και συγκεκριμένα το έτος 1947. Κατά τα πρώτα χρόνια της πορείας του λάμβανε μέρος στα Πρωταθλήματα της Τοπικής Επιτροπής του Σ.Ε.Γ.Α.Σ. για την Πάτρα, κερδίζοντας διακρίσεις.

### Η Δεκαετία του 1950

Ο Απόλλων διεκδίκησε για πρώτη φορά το δικαίωμα συμμετοχής στο Πανελλήνιο Πρωτάθλημα το 1958 και συγκεκριμένα σε αγώνα μπαράζ που διεξήχθη στην πόλη του Βόλου. Βρέθηκε απέναντι στον Εθνικό Πειραιώς, ο οποίος τότε διέθετε στο ρόστερ του τρεις διεθνείς παίκτες. Ο αγώνας διεκόπη εις βάρος του Απόλλωνα εξαιτίας επεισοδίων που προκάλεσαν φίλαθλοι από το Βόλο που υποστήριζαν την άνοδο μιας επαρχιακής ομάδας. Από την ομάδα αυτή του Απόλλωνα πήραν μεταγραφές όλοι οι αθλητές με προορισμό ισχυρότερες ομάδες. Για παράδειγμα οι Βασίλης Μαρκολέφας, Λαμπίρης και Γεωργίου που φόρεσαν αργότερα τα χρώματα της Εθνικής Ελλάδος.

### Η Δεκαετία του 1960

Από το 1958 έως το 1967 ο Απόλλων αγωνίστηκε αποκλειστικά στα τοπικά Πρωταθλήματα, περνώντας τη χειρότερη αγωνιστικά περίοδο στην ιστορία του. Το 1968, μετά τη διάλυση του ποδοσφαιρικού τμήματος, δόθηκε όλο το ενδιαφέρον στην καλαθοσφαίριση. Από τις πρώτες ενέργειες την διοίκησης ήταν η κατασκευή ανοιχτού γηπέδου το 1968 στη συνοικία Σκαγιοπούλειο, το οποίο διέθετε και εξέδρες.

### Η Δεκαετία του 1970

Την αγωνιστική περίοδο 1971-72 ο Απόλλων αγωνίζεται τελικά για πρώτη φορά στην Α' Εθνική Κατηγορία. Στα πλαίσια Ομίλου που συγκρότησαν 14 ομάδες, ο Απόλλων συγκέντρωσε μόλις 6 νίκες σε 26 αγώνες, όσες και ο Δημόκριτος Θεσσαλονίκης. Στην τελική κατάταξη τοποθετήθηκε στη 13η και προτελευταία θέση, με αποτέλεσμα να υποβιβαστεί (Μολφέτας, Αμερικάνος, Γιαννόπουλος, Κ. Πετρόπουλος, Τ. Πετρόπουλος, Δημητριάδης, Λαμπρόπουλος, Αντωνάκης, Θεοδωρόπουλος. Προπονητής: Κίμων Αγάθος).

Την αγωνιστική περίοδο 1973-74 έλαβε μέρος στο νεοσύστατο Πρωτάθλημα της Β' Εθνικής Κατηγορίας και συγκεκριμένα στον Όμιλο Νότου. Τον τελευταίο συγκρότησαν 10 σύλλογοι, με τον Απόλλωνα να καταλαμβάνει τελικά την 3η θέση της τελικής βαθμολογίας. Την επόμενη χρονιά, 1974-75, ολοκλήρωσε αήττητος τις υποχρεώσεις του για το Β' Υπο-όμιλο Νότου. Σε αγώνα μπαράζ με τον πρωτοπόρο του άλλου Υπο-ομίλου, Ιωνικό Νικαίας, έχασε την ευκαιρία να προβιβαστεί.

### Η Δεκαετία του 1980

### Η Δεκαετία του 1990

### Αλλαγή χιλιετίας στην Α2 Εθνική (1999-2003)
Η αγωνιστική περίοδος 1999-00 ξεκίνησε για την πατρινή ομάδα με τις υποχρεώσεις της για το Κύπελλο Ελλάδος. Στην 1η Αγωνιστική της Α' Φάσης κέρδισε εκτός έδρας τον Ιωνικό Νέας Φιλαδέλφειας με σκορ 67-76. Στη 2η Αγωνιστική γνώρισε με τη σειρά της εντός έδρας ήττα από τον Πανελλήνιο με σκορ 80-88 κι έτσι αποκλείστηκε από το θεσμό. Σε ό,τι αφορά το Πρωτάθλημα της Α2 Εθνικής Κατηγορίας, ο Απόλλων έφτασε πολύ κοντά στην επιστροφή του στην κορυφαία κατηγορία, χωρίς, ωστόσο, να το καταφέρει. Ειδικότερα είχε απολογισμό 20 νίκες και 6 ήττες, ισοβαθμώντας με το Μίλωνα Νέας Σμύρνης ακριβώς κάτω από τον Πρωταθλητή Μακεδονικό. Βάσει των επόμενων κριτηρίων κατάταξης, ήταν ο Μίλων αυτός που έλαβε το εισιτήριο ανόδου, με τον Απόλλωνα να περιορίζεται στην 3η θέση της τελικής βαθμολογίας.

Το επόμενο φθινόπωρο ο σύλλογος αγωνίστηκε εκ νέου στη διοργάνωση του Κυπέλλου, ξεπερνώντας με επιτυχία στην πρεμιέρα εντός έδρας το εμπόδιο του Σπόρτιγκ Αθηνών με σκορ 82-59. Δεν είχε την ίδια τύχη στη 2η Αγωνιστική, στα πλαίσια της οποίας γνώρισε την εκτός έδρας ήττα από το Παλαιό Φάληρο με σκορ 81-78. Στο Πρωτάθλημα της χρονιάς 2000-01 συγκέντρωσε 17 νίκες και 9 ήττες, όσες και η Μ.Ε.Ν.Τ. Στην τελική κατάταξη ευνοήθηκε έναντι της άλλης ομάδας και τοποθετήθηκε στην 4η θέση, παραμένοντας στην Α2 Εθνική. Καθήκοντα πρώτου προπονητή τη χρονιά αυτή εκτελούσε ο Γιώργος Καλαφατάκης.

Οι υποχρεώσεις της ομάδας για το Κύπελλο Ελλάδος της περιόδου 2001-02 ξεκίνησαν από τη Β' Φάση, στα πλαίσια της οποίας έδωσε τρεις αγώνες. Στους δύο πρώτους επικράτησε διαδοχικά απέναντι στο Κολλέγιο ICBS (εντός έδρας νίκη με 73-52) και απέναντι στο Γυμναστικό Λάρισας (εκτός έδρας νίκη με 91-97). Τελικά ηττήθηκε από την Α.Γ.Ε. Χαλκίδας με σκορ 91-68, γνωρίζοντας τον αποκλεισμό. Στο Πρωτάθλημα ο Απόλλων, με προπονητή το Μηνά Γκέκο, συγκέντρωσε 18 νίκες και 8 ήττες, καταλαμβάνοντας την 4η θέση του τελικού βαθμολογικού πίνακα.

Η πορεία του Απόλλωνα στο Κύπελλο της επόμενης χρονιάς ήταν σύντομη, εφόσον οι πατρινοί αποκλείστηκαν στην πρεμιέρα από την Α.Γ.Ε. Χαλκίδας (εντός έδρας ήττα με 74-77). Ωστόσο στο Πρωτάθλημα της περιόδου 2002-03 ο Απόλλων υπήρξε αρκούντως αποτελεσματικός, πετυχαίνοντας 22 νίκες σε 26 αγώνες. Σαν αποτέλεσμα ολοκλήρωσε τις αγωνιστικές του υποχρεώσεις στην κορυφή της τελικής βαθμολογίας, εξασφαλίζοντας τον προβιβασμό του στην Α1 Εθνική.

### Θητεία στην Α1 κατά τη Δεκαετία του 2000 (2003&#45;2007)
Το Πρωτάθλημα Ελλάδος για την περίοδο 2003-04 διεκδίκησαν συνολικά 14 σύλλογοι, με τους δύο τελευταίους συλλόγους της τελικής κατάταξης της κανονικής περιόδου να υποβιβάζονται και τους οκτώ πρώτους να συνεχίζουν στα Play-offs. Στο πλαίσιο αυτό ο Απόλλων, με προπονητές τους Σέρβους Ντάρκο Ρούσο και Μίροσλαβ Νίκολιτς, συγκέντρωσε 9 νίκες και 17 ήττες. Σαν αποτέλεσμα βρέθηκε στην 11η θέση του τελικού βαθμολογικού πίνακα, ανανεώνοντας την παρουσία του στην κατηγορία για την επόμενη χρονιά. Παραγωγικότεροι αθλητές σε πόντους ήταν τη χρονιά αυτή για το σύλλογο οι Αμερικανοί Τζαμέλ Τόμας (472 πόντοι σε 25 αγώνες, 18,88 κατά μ.ό.) και Ντονταέ Τζόουνς (345 πόντοι σε 26 αγώνες, 13,27 κατά μ.ό.), καθώς και ο Σερβο-Κροάτης Ράτκο Βάρντα (317 πόντοι σε 25 αγώνες, 12,68 κατά μ.ό.).

μικρογραφία|δεξιά|320px|''Το εσωτερικό του Κλειστού Γυμναστηρίου του Απόλλωνα στην Πάτρα (2011).''Στο θεσμό του Κυπέλλου Ελλάδος ο Απόλλων ξεκίνησε την πορεία του στη «Φάση των 16», όπου και απέκλεισε εκτός έδρας τον Παναθηναϊκό με σκορ 82-90. Στη «Φάση των 8» ξεπέρασε εκτός έδρας το εμπόδιο του Ιωνικού Νέας Φιλαδέλφειας με σκορ 74-81, περνώντας επιτυχώς στο Final-4 που διεξήχθη στην πόλη της Λαμίας στις 27 και 29 Φεβρουαρίου 2004. Εκεί ηττήθηκε τόσο στον Ημιτελικό, όσο και στο Μικρό Τελικό καταλαμβάνοντας τελικά την 4η θέση. Ειδικότερα υπέκυψε διαδοχικά στην πίεση του μετέπειτα τροπαιούχου Άρη Θεσσαλονίκης με σκορ 93-72 και του Περιστερίου με σκορ 94-73.

Την επόμενη περίοδο, 2004-05, με προπονητή και πάλι το Ρούσο, η ομάδα της Πάτρας σημείωσε την υψηλότερη επίδοση της τετραετούς αυτής παραμονής της στην Α1 Εθνική, ολοκληρώνοντας τις αγωνιστικές του υποχρεώσεις στην 9η θέση της κατάταξης. Ο απολογισμός της ήταν 11 νίκες και 15 ήττες, ενώ τοποθετήθηκε υψηλότερα από τον Ηρακλή με τον οποίο ισοβάθμισε. Αξιοσημείωτα τη χρονιά αυτή ο Απόλλων βασίστηκε σε ό,τι αφορά το σκοράρισμα στους Έλληνες καλαθοσφαιριστές του, με πρωτοπόρους τους Παναγιώτη Λιαδέλη (451 πόντοι σε 24 αγώνες, 18,79 κατά μ.ό.), Χρήστο Χαρίση (293 πόντοι σε 23 αγώνες, 12,74 κατά μ.ό.) και Νίκο Μπάρλο (287 πόντοι σε 26 αγώνες, 11,04 κατά μ.ό.). Στη διοργάνωση του Κυπέλλου η ομάδα της Πάτρας συμμετείχε σε ένα μόλις αγώνα για τη «Φάση των 16», στον οποίο και ηττήθηκε εκτός έδρας από τον Άρη Θεσσαλονίκης με σκορ 84-77.

Την επόμενη χρονιά, 2005-06, ξεκίνησε σταδιακά ένα διάστημα καθοδικής αγωνιστικής πορείας για την ομάδα του Απόλλωνα, που σταδιακά τον οδήγησε στη Β' Εθνική Κατηγορία λίγα χρόνια αργότερα. Τη συγκεκριμένη περίοδο είχε συγκομιδή από 10 νίκες και 16 ήττες, επίδοση που ισοφάρισε η Ολύμπια Λάρισας. Στην τελική βαθμολογία οι πατρινοί κατέλαβαν τη 10η θέση, μένοντας για μία ακόμη χρονιά εκτός Play-offs. Την τεχνική ηγεσία τους είχε τη χρονιά αυτή ο Ρούσο  και στη συνέχεια ο Έλληνας Μάνος Μανουσέλης, ενώ τον υψηλότερο μέσο όρο στο σκοράρισμα είχε ο Λιαδέλης (223 πόντοι σε 12 αγώνες, 18,58 κατά μ.ό.). Ποσοτικά τους περισσότερους πόντους σημείωσαν οι Αμερικανοί Τζόζεφ Φόρτε (358 πόντοι σε 20 αγώνες, 17,90 κατά μ.ό.) και Ντάνια Έιμπραμς (358 πόντοι σε 25 αγώνες, 14,32 κατά μ.ό.). Σε ό,τι αφορά το Κύπελλο Ελλάδος, ο Απόλλων ξεκίνησε και τη χρονιά αυτή στη «Φάση των 16», γνωρίζονταν άμεσα τον αποκλεισμό εκτός έδρας από την Α.Ε.Κ. με σκορ 78-71.

Η κακή αγωνιστική κατάσταση του συλλόγου έγινε περισσότερη έκδηλη την επόμενη χρονιά, 2006-07, οπότε και κατάφερε να πετύχει μόλις 6 νίκες σε 26 αγώνες. Κατά συνέπεια ολοκλήρωσε την κανονική περίοδο στη 13η και προτελευταία θέση, με αποτέλεσμα να υποβιβαστεί στην Α2 Εθνική. Καθήκοντα πρώτου προπονητή τη χρονιά αυτή είχε ο Σέρβος Ίβιτσα Μπούριτς. Κορυφαίος σκόρερ για την ομάδα αναδείχθηκε ο Σέρβος Ίβο Γιοσίποβιτς (391 πόντοι σε 26 αγώνες, 15,03 κατά μ.ό.), ενώ διακρίθηκαν επίσης: ο Αμερικανός Τζίμι Όλιβερ (243 πόντοι σε 16 αγώνες, 15,19 κατά μ.ό.), ο Έλληνας Κώστας Πασχάλης (221 πόντοι σε 26 αγώνες, 8,5 κατά μ.ό.), ο Αμερικανός Μπράιαντ Όβερν Μάρκσον (106 πόντοι σε 7 αγώνες, 15,1 κατά μ.ό.) και ο επίσης Αμερικανός Τέρενς Ρέντσερ (77 πόντοι σε 6 αγώνες, 12,83 κατά μ.ό.). Σε ό,τι αφορά το Κύπελλο Ελλάδος ο Απόλλων δεν κατάφερε ούτε στην περίσταση αυτή να ξεπεράσει τη «Φάση των 16», γνωρίζοντας την εκτός έδρας ήττα από το Μαρούσι με σκορ 84-55.

### Παρακμή και αναδόμηση (2007&#45;2012)
#### Η αγωνιστική περίοδος 2007-2008
Η αγωνιστική και οικονομική κρίση στην οποία είχε περιέλθει η ομάδα παρέμεινε εμφανής και την επόμενη περίοδο 2007-08, οπότε και κινδύνευσε αγωνιστικά σοβαρά με δεύτερο συνεχή υποβιβασμό. Επιπλέον προς το Δεκέμβρη η Επιτροπή Αθλητισμού την παρέπεμψε στον αθλητικό δικαστή, λόγω κατάπτωσης εγγυητικής επιταγής, κάτι που ενδεχομένως να σήμαινε την αποβολή της από το Πρωτάθλημα. Στο αγωνιστικό κομμάτι, με προπονητή μέχρι τις αρχές Νοέμβρη το Νίκο Βουρνά  και στη συνέχεια το Δημήτρη Παπαδόπουλο, η ομάδα συγκέντρωσε στο Πρωτάθλημα 11 νίκες και 19 ήττες απέναντι σε 15 αντιπάλους. Στον τελικό βαθμολογικό πίνακα της Α2 Εθνικής Κατηγορίας ο Απόλλων κατετάγη στη 13η θέση, μία μόλις πάνω από τη ζώνη του υποβιβασμού. Παραγωγικότερος σκόρερ της ομάδας τη χρονιά αυτή ήταν ο Θοδωρής Γεωργίτσης (392 πόντοι σε 30 αγώνες, 13,07 κατά μ.ό.) με το Δημήτρη Αθανασιάδη να ακολουθεί (324 πόντοι σε 29 αγώνες, 11,17 κατά μ.ό.).

Στο θεσμό του Κυπέλλου Ελλάδος οι πατρινοί έδωσαν ένα μόλις παιχνίδι στην πρεμιέρα της Α' Φάσης, στο οποίο και γνώρισαν τον αποκλεισμό με σκορ 54-51 από τον Άλιμο.

#### Η αγωνιστική περίοδος 2008-2009
Το επόμενο φθινόπωρο οι υποχρεώσεις του συλλόγου ξεκίνησαν με το Κύπελλο Ελλάδος, στα πλαίσια του οποίου δεν προχώρησε ιδιαίτερα. Αποκλείστηκε στην 1η Αγωνιστική της Α' Φάσης από τον Πανερυθραϊκό, από τον οποίο έχασε εκτός έδρας με σκορ 75-54. Στο Πρωτάθλημα της Α2 Εθνικής της χρονιάς 2008-09 ο Απόλλων ολοκλήρωσε τις αγωνιστικές του υποχρεώσεις το Μάιο στη 10η θέση της τελικής βαθμολογικής κατάταξης (σε σύνολο 16 ομάδων). Είχε συγκεντρώσει 13 νίκες και 17 ήττες, ισοβαθμώντας με το Κολλέγιο ICBS που τοποθετήθηκε υψηλότερα. Προπονητής την περίοδο αυτή εξακολούθησε να είναι ο Παπαδόπουλος, ενώ παραγωγικότερος σκόρερ ήταν ο Άρης Κορωνίδης (541 πόντοι σε 27 αγώνες, 20,04 κατά μ.ό.). Επίσης ξεχώρισαν οι Θοδωρής Γεωργίτσης (444 πόντοι σε 29 αγώνες, 15,31 κατά μ.ό.) και Θοδωρής Βαρδιάνος (370 πόντοι σε 30 αγώνες, 12,33 κατά μ.ό.).

Στη διάρκεια του καλοκαιριού του 2009 η Επιτροπή Επαγγελματικού Αθλητισμού αρνήθηκε δύο φορές να παραχωρήσει πιστοποιητικό συμμετοχής στον Απόλλωνα λόγω ελλείψεων στο φάκελλό του. Μια ημέρα πριν να λήξει η τρίτη και τελευταία προθεσμία στα τέλη Σεπτέμβρη, ο πρόεδρος της Κ.Α.Ε., Νίκος Καραπάνος, με επιστολή του στον πρόεδρο του Ερασιτέχνη, Ανδρέα Μολφέτα, γνωστοποίησε την απόφαση του Δ.Σ. να αποσύρει τον Απόλλωνα από την Α2 Εθνική. Σαν αποτέλεσμα, η ομάδα πέρασε στα χέρια του Ερασιτέχνη και υποβιβάστηκε στην πρώτη ερασιτεχνική κατηγορία, τη Β' Εθνική. Τη θέση της παραχώρησε στον Ο.Φ.Η.

#### Η αγωνιστική περίοδος 2009-2010
Λόγω των διοικητικών αυτών αναταραχών στην αρχή του επόμενου φθινοπώρου ο σύλλογος δεν συμμετείχε στο Κύπελλο Ελλάδος, με το πρώτο του παιχνίδι να κατακυρώνεται 20-0 υπερ του Κ.Α.Ο. Δράμας. Την αγωνιστική περίοδο 2009-10 το Πρωτάθλημα της Β' Εθνικής διοργανώθηκε σε ένα και μοναδικό Όμιλο, τον οποίο συνέθεσαν 16 σύλλογοι. Στο πλαίσιο αυτό ο Απόλλων σημείωσε 19 νίκες σε 30 αγώνες, γεγονός που τον οδήγησε στην 5η θέση του τελικού βαθμολογικού πίνακα. Βάσει προκήρυξης μόνο οι τρεις πρώτες ομάδες επρόκειτο να προβιβαστούν στην Α2 Εθνική, ωστόσο εξαιτίας ανακατατάξεων στις υψηλότερες κατηγορίες τελικά ευνοήθηκε και ο Απόλλων. Την περίοδο αυτή την τεχνική ηγεσία του συλλόγου ανέλαβε ο πρώην διεθνής καλαθοσφαιριστής, Νίκος Βετούλας, ο οποίος παρέμεινε στο πόστο του για πέντε χρόνια, βοηθώντας την ομάδα να επιστρέψει στην κορυφαία κατηγορία των ελληνικών πρωταθλημάτων.

#### Η αγωνιστική περίοδος 2010-2011
[μικρογραφία|δεξιά|300px|''Στιγμιότυπο από αγώνα του Απόλλωνα εναντίον των [Α.Ο.Κ. Ίκαροι Σερρών|Ικάρων Σερρών την περίοδο 2010-11.*]]
Η νέα πορεία της πατρινής ομάδας στην Α2 Εθνική ξεκίνησε μετά τη διεξαγωγή ενός ακόμη αγώνα για το Κύπελλο Ελλάδος, στον οποίο γνώρισε την ήττα από τον [[Α.Ο. Αίολος Τρικάλων|Αίολο Τρικάλων]] με σκορ 63-54. Σε ό,τι αφορά το Πρωτάθλημα της περιόδου [[Πρωτάθλημα καλαθοσφαίρισης Α2 εθνικής κατηγορίας ανδρών 2010-2011|2010-11]] η ομάδα του Βετούλα παρουσίασε βελτιωμένο αγωνιστικό πρόσωπο, συλλέγοντας 16 νίκες και 14 ήττες. Έχοντας ισοβαθμίσει με το νεοσύστατο [[Α.Ο. Αμύντας Δάφνης - Υμηττού|Αμύντα Δάφνης-Υμηττού]], ο Απόλλων κατετάγη τελικά στην 5<sup>η</sup> θέση του τελικού βαθμολογικού πίνακα. Τους περισσότερους πόντους με τα χρώματα της ομάδας σημείωσε ο [[Νίκος Αργυρόπουλος (καλαθοσφαιριστής)|Νίκος Αργυρόπουλος]] (460 πόντους σε 27 αγώνες, 17,04 κατά μ.ό.).

==== Η αγωνιστική περίοδος 2011-2012 ====
Την επόμενη χρονιά, [[Πρωτάθλημα καλαθοσφαίρισης Α2 εθνικής κατηγορίας ανδρών 2011-2012|2011-12]], οι μελανόλευκοι πραγματοποίησαν ιδιαίτερα δυναμική πορεία στο Πρωτάθλημα της Α2 Εθνικής, συγκεντρώνοντας 20 νίκες σε 30 αγώνες, δύο λιγότερες από τον πρωτοπόρο [[Πανελευσινιακός (καλαθοσφαίριση ανδρών)|Πανελευσινιακό]]. Στην τελική βαθμολογική κατάταξη παρατηρήθηκε τριπλή ισοβαθμία στις θέσεις 2 έως 4 ανάμεσα στον Απόλλωνα, τους [[Α.Ο.Κ. Ίκαροι Σερρών|Ικάρους Σερρών]] και την [[Αθλητική Ένωση Κωνσταντινουπόλεως (καλαθοσφαίριση ανδρών)|Α.Ε.Κ.]], με τους πατρινούς να ευνοούνται βάσει των επόμενων κριτηρίων κατάταξης, να καταλαμβάνουν τη 2<sup>η</sup> θέση και να παίρνουν το ποθητό εισιτήριο της επιστροφής στην Α1 Εθνική. Ηγέτης της ομάδας στο σκοράρισμα ήταν και πάλι ο Νίκος Αργυρόπουλος (568 πόντοι σε 29 αγώνες, 19,58 κατά μ.ό.), ενώ επίσης διακρίθηκαν ο [[Σερβία|Σερβο]][[έλληνας]] [[Βλαντιμίρ Πέτροβιτς|Βλαντιμίρ Πέτροβιτς - Στεργίου]] (327 πόντοι σε 21 αγώνες, 15,57 κατά μ.ό.) και ο [[Κροάτες|Κροάτης]] [[Ιβάν Κρόλο]] (345 πόντοι σε 29 αγώνες, 11,9 κατά μ.ό.).

Την ίδια χρονιά αξιόλογη ήταν η πορεία της ομάδας και στο Κύπελλο Ελλάδος, στα πλαίσια του οποίου αγωνίστηκε τέσσερις φορές. Ειδικότερα στην πρεμιέρα νίκησε τον [[Σ.Ε.Φ.Α. Αρκαδικός|Αρκαδικό]] με σκορ 54-70, ενώ στη Β' Φάση πέρασε άνευ αγώνος, μετά από την εθελοντική απόσυρση της [[Α.Ε.Ν. Κηφισιάς (καλαθοσφαίριση ανδρών)|Νέας Κηφισιάς]]. Στη συνέχεια ο Απόλλων απέκλεισε διαδοχικά εκτός έδρας το [[Ηράκλειο Ο.Α.Α.|Ηράκλειο]] με σκορ 66-77  και εντός έδρας το [[Γ.Σ. Περιστερίου (καλαθοσφαίριση ανδρών)|Περιστέρι]] με το ασυνήθιστο 103-102 (82-82 κ.α., 92-92 α' παράταση). Τελικά υπέκυψε εντός έδρας από τον [[Α.Ε. Ίκαρος Καλλιθέας|Ίκαρο Καλλιθέας]] με σκορ 61-64, αποτυγχάνοντας να περάσει στη «Φάση των 8».

=== Τα χρόνια στη Basket League (2012-2017) ===
Το καλοκαίρι του 2012, με την επιστροφή της ομάδας στην [[Πρωτάθλημα Ελλάδας καλαθοσφαίρισης ανδρών|Α1 Εθνική]] (πλέον επισήμως *'Basket League**) έκλεισε για τον Απόλλωνα ένας πενταετής κύκλος προσπάθειας αναπλήρωσης του χαμένου εδάφους.

==== Η αγωνιστική περίοδος 2012&#45;2013 ====
Το Σεπτέμβριο η ομάδα της [[Πάτρα]]ς παραχώρησε δύο παιχνίδια για το [[Κύπελλο Ελλάδος καλαθοσφαίρισης ανδρών|Κύπελλο Ελλάδος]], στα πλάισια της 1<sup>ης</sup> και 2<sup>ης</sup> Αγωνιστικής της Β' Φάσης. Συγκεκριμένα στο πρώτο νίκησε εντός έδρας τον [[Ηλυσιακός Αθλητικός Όμιλος|Ηλυσιακό]] με σκορ 87-74, ενώ στο δεύτερο ηττήθηκε με σκορ 77-73 από τη [[Α.Ε.Ν. Κηφισιάς (καλαθοσφαίριση ανδρών)|Νέα Κηφισιά]], χάνοντας το εισιτήριο για την επόμενη φάση.

Στη διεκδίκηση του Πρωταθλήματος της περιόδου [[Πρωτάθλημα καλαθοσφαίρισης ανδρών Basket League 2012-2013|2012-13]] ρίχτηκαν 14 σύλλογοι από ολόκληρη την επικράτεια, με τους 8 πρώτους να συνεχίζουν στα Play-Offs και τους δύο τελευταίους να υποβιβάζονται απευθείας. Η λήξη της κανονικής περιόδου βρήκε την πατρινή ομάδα στην 8<sup>η</sup> θέση του βαθμολογικού πίνακα, έχοντας συλλέξει 11 νίκες και 15 ήττες. Ισοβάθμισε με τον [[Κ.Α.Ο. Δράμας]], εντούτοις κατάφερε να αφήσει εκείνον εκτός συνέχειας χάρις στα μεταξύ τους αποτελέσματα. Στους Προμητελικούς ο Απόλλων διασταυρώθηκε με τον πρωτοπόρο [[Ολυμπιακός Σ.Φ.Π. (καλαθοσφαίριση ανδρών)|Ολυμπιακό]], με τη σειρά να κρίνεται στις δύο νίκες. Οι Πειραιώτες νίκησαν διαδοχικά εντός κι εκτός έδρας (77-63 και 73-83 τα σκορ) κάτι που οδήγησε τους «μελανόλευκους» οριστικά στην 8<sup>η</sup> θέση της τελικής κατάταξης.

Τη μεγαλύτερη συγκομιδή πόντων στην Κανονική Περίοδο για την ομάδα τη χρονιά αυτή είχε ο [[Ηνωμένες Πολιτείες Αμερικής|Αμερικανός]] [[Έρικ ΜακΚόλουμ]] (402 πόντοι σε 26 αγώνες, 15,46 κατά μ.ό.), ακολουθούμενος από το συμπατριώτη του [[Κίτον Γκραντ]] (340 πόντοι σε 26 παιχνίδια, 13,08 κατά μ.ό.) και το [[Σερβία|Σερβο]][[Έλληνας|έλληνα]] [[Βλαντιμίρ Πέτροβιτς|Βλαντιμίρ Πέτροβιτς - Στεργίου]] (329 πόντοι σε 26 παιχνίδια, 12,65 κατά μ.ό.).

==== Η αγωνιστική περίοδος 2013&#45;2014 ====
Το επόμενο φθινόπωρο η χρονιά ξεκίνησε όπως πάντα με τις υποχρεώσεις της ομάδας για το Κύπελλο Ελλάδος. Στα πλαίσια της 2<sup>ης</sup> Αγωνιστικής της Β' Φάσης η ομάδα του [[Νίκος Βετούλας|Βετούλα]] επικράτησε του [[Α.Ε. Ψυχικού (καλαθοσφαίριση ανδρών)|Ψυχικού]] με σκορ 65-75, για να αποκλειστεί στη συνέχεια κατόπιν εκτός έδρας ήττας από τον Ηλυσιακό με σκορ 71-65.

Το Πρωτάθλημα της Α1 Εθνικής την περίοδο [[Πρωτάθλημα καλαθοσφαίρισης ανδρών Basket League 2013-2014|2013-14]] δεν είχε διοργανωτικές διαφορές σε σχέση με το προηγούμενο. Ο Απόλλων ολοκλήρωσε τις αγωνιστικές του υποχρεώσεις με την ίδια ακριβώς επίδοση της προηγούμενης χρονιάς, δηλαδή 11 νίκες και 15 ήττες, χωρίς να παρατηρηθεί αυτή τη φορά κάποια ισοβαθμία. Στη διαδικασία των Play-Offs οι πατρινοί διασταυρώθηκαν με τον πρωτοπόρο [[Παναθηναϊκός (καλαθοσφαίριση ανδρών)|Παναθηναϊκό]] αναζητώντας δύο νίκες. Την ανωτερότητά τους πιστοποίησαν οι «πράσινοι» πετυχαίνοντας δύο διαδοχικές νίκες (88-61 και 82-67 τα σκορ) αφήνοντας τον Απόλλωνα εκτός συνέχειας.

Τη μεγαλύτερη συγκομιδή πόντων στην Κανονική Περίοδο για την ομάδα τη χρονιά αυτή είχε ο Αμερικανός [[Ντεμάριους Μπολντς]] (325 πόντοι σε 21 αγώνες, 15,38 κατά μ.ό.), ακολουθούμενος από τους συμπατριώτες του [[Λένι Ντάνιελ]] (271 πόντοι σε 23 παιχνίδια, 11,78 κατά μ.ό.) και [[Τζέρεμι Ουίλσον]] (263 πόντοι σε 19 παιχνίδια, 13,84 κατά μ.ό.).

Το Νοέμβριο του 2013 απεβίωσε ο επί σειρά ετών πρόεδρος και παλαιός παίκτης του συλλόγου, [[Ανδρέας Μολφέτας]]. Ακολούθως πρόεδρος της Κ.Α.Ε. εξελέγη ο Βασίλης Λιανός και του ερασιτέχνη ο Φίλιππος Καμίσης.

==== Η αγωνιστική περίοδος 2014&#45;2015 ====
[[Αρχείο:Apollon Patras (Maios 2015).jpg|μικρογραφία|δεξιά|320px|''Προθέρμανση της ομάδας του Απόλλωνα πριν τον αγώνα με τον [[Πανιώνιος (καλαθοσφαίριση ανδρών)|Πανιώνιο]] για το πρωτάθλημα της Α1 Εθνικής 2014-15.]]Το καλοκαίρι του 2014 την προεδρία του συλλόγου ανέλαβε ο Κώστας Καραπάνος. Μετά την ολοκλήρωση της χρονιάς το επόμενο καλοκαίρι ο Νίκος Βετούλας αποχώρησε μετά από πενταετή θητεία από το πόστο του προπονητή της ομάδας.

Σε ό,τι αφορά το Πρωτάθλημα της Α1 Εθνικής την περίοδο [[Πρωτάθλημα καλαθοσφαίρισης ανδρών Basket League 2014–15|2014-15]] η απόδοση της πατρινής ομάδας δεν διαφοροποίηθηκε σημαντικά κάτι που δείχνει και ο τελικός απολογισμός της για την κανονική περίοδο: 10 νίκες και 16 ήττες. Ισοβάθμισε εκ νέου με τον Κ.Α.Ο.Δ. αν και αυτή τη φορά οι δραμινοί τοποθετήθηκαν υψηλότερα. Η κατάληψη της 10<sup>ης</sup> θέσης δεν έδωσε στον Απόλλωνα το περιθώριο να δοκιμάσει τις δυνάμεις του στα Play-Offs.

Τη χρονιά αυτή ο σύλλογος πραγματοποίησε μια από τις καλύτερες πορείες του στο θεσμό του Κυπέλλου Ελλάδος, φτάνοντας στο Μεγάλο Τελικό της διοργάνωσης. Ξεκινώντας από τη Β' Φάση υποχρέωσε σε ήττα διαδοχικά το [[Α.Ο. Παγκρατίου (καλαθοσφαίριση ανδρών)|Παγκράτι]] (εκτός έδρας με σκορ 86-100), το [[Φίλιππος Βέροιας (καλαθοσφαίριση ανδρών)|Φίλιππο Βέροιας]] (εκτός έδρας με σκορ 63-77)  και τον [[Α.Σ. Κόροιβος Αμαλιάδας|Κόροιβο Αμαλιάδας]] (εντός έδρας με σκορ 65-54). Στους Προημιτελικούς ξεπέρασε εκτός έδρας το εμπόδιο του [[Πανιώνιος (καλαθοσφαίριση ανδρών)|Πανιώνιου]] τον οποίο και νίκησε με σκορ 63-81, εξασφαλίζοντας μια θέση στους Ημιτελικούς. Εκεί ήταν η σειρά της Νέας Κηφισιάς να χάσει με σκορ 73-75. Στο Μεγάλο Τελικό που έλαβε χώρα στο [[Ολυμπιακό Κλειστό Γυμναστήριο]] της [[Αθήνα]]ς στις 5 Απριλίου 2015, ο Απόλλων υπέκυψε στην ανωτερότητα του Παναθηναϊκού, γνωρίζοντας την ήττα με σκορ 53-68.

Τη μεγαλύτερη συγκομιδή πόντων στην Κανονική Περίοδο είχαν για την ομάδα τη χρονιά αυτή ξανά τρεις Αμερικανοί, ο [[Μουχάμεντ Ελ-Αμίν]] (373 πόντοι σε 26 αγώνες, 14,35 κατά μ.ό.), ο [[Μπράντον Πεν]] (302 πόντοι σε 25 παιχνίδια, 12,08 κατά μ.ό.) και ο [[Τόρλι Φιτζπάτρικ]] (289 πόντοι σε 26 παιχνίδια, 11,12 κατά μ.ό.).

Την προετοιμασία της ομάδας το καλοκαίρι του 2015 έφερε εις πέρας ο προπονητής [[Θανάσης Παπαχατζής]].

==== Η αγωνιστική περίοδος 2015&#45;2016 ====
Την περίοδο [[Πρωτάθλημα καλαθοσφαίρισης ανδρών Basket League 2015-2016|2015-16]] ο Απόλλων, με νέο προπονητή τον [[Κώστας Μέξας|Κώστα Μέξα]], αγωνίστηκε για τέταρτη συνεχόμενη φορά στην Α1 Εθνική. Η απόδοσή του ήταν ελαφρώς χειρότερη των προηγούμενων ετών, καθώς τερμάτισε έχοντας συλλέξει 9 νίκες και 17 ήττες. Παρατηρήθηκε τριπλή ισοβαθμία μεταξύ των [[Αίολος Τρικάλων (καλαθοσφαίριση ανδρών)|Τρικάλων]], του Απόλλωνα και του [[Γ.Σ. Λαυρίου|Λαυρίου]], που κατετάγησαν με αυτή ακριβώς τη σειρά στις θέσεις 9 έως 11. Και πάλι ο πατραϊκός σύλλογος έμεινε εκτός Play-Offs κλείνοντας στο σημείο αυτό τη χρονιά του. Αντίστοιχα στο Κύπελλο, και αντίθετα με την προηγούμενη καταπληκτική του πορεία, η παρουσία του Απόλλωνα ήταν αναιμική, αφού αποκλείστηκε στο πρώτο του παιχνίδι με σκορ 66-57 από την [[Ε.Κ. Καβάλας (καλαθοσφαίριση ανδρών)|Καβάλα]].

Τη μεγαλύτερη συγκομιδή πόντων στην Κανονική Περίοδο για την ομάδα τη χρονιά αυτή είχε ο Αμερικανός [[Τόνι Μέιερ]] (294 πόντοι σε 26 αγώνες, 11,31 κατά μ.ό.), ακολουθούμενος από τον Έλληνα [[Δημήτρης Βεργίνης|Δημήτρη Βεργίνη]] (229 πόντοι σε 22 παιχνίδια, 10,41 κατά μ.ό.).

Το καλοκαίρι του 2016 εξελέγη νέος πρόεδρος της Κ.Α.Ε. ο [[Βασίλης Γιαννόπουλος]], παλαίμαχος παίκτης του Απόλλωνα για 18 χρόνια.

==== Η αγωνιστική περίοδος 2016&#45;2017 ====
[[Αρχείο:Palai de spor Apollon Patras.jpg|μικρογραφία|δεξιά|300px|''Το Κλειστό Γυμναστήριο του Απόλλωνα στην περιοχή της [[Περιβόλα Πάτρας|Περιβόλας]] (2006).'']]
Κατά την αγωνιστική περίοδο 2015-16, [[Πρωτάθλημα καλαθοσφαίρισης Α1 εθνικής κατηγορίας ανδρών 2016-2017|2016-17]], o Α.Σ. Απόλλων Πατρών έλαβε μέρος στο Πρωτάθλημα της [[Πρωτάθλημα Ελλάδας καλαθοσφαίρισης ανδρών|Α1 Εθνικής Κατηγορίας]] (Basket League) που διοργανώνει ο [[Ελληνικός Σύνδεσμος Ανωνύμων Καλαθοσφαιρικών Εταιρειών|Ε.Σ.Α.Κ.Ε.]] όπου κατέκτησε την 13η Θέση όπου και υποβιβάστηκε στην Α2.

Στο [[Κύπελλο Ελλάδας καλαθοσφαίρισης ανδρών|Κυπέλλο Ελλάδος]] η ομάδα της Πάτρας διαγωνίστηκε απευθείας στην 1<sup>η</sup> Αγωνιστική της Β' Φάσης, όπου και ξεπέρασε εκτός έδρας το εμπόδιο της [[Ε.Κ. Καβάλας (καλαθοσφαίριση ανδρών)|Καβάλας]] με σκορ 61-65. Στη 2<sup>η</sup> Αγωνιστική γνώρισε με τη σειρά της την εντός έδρας ήττα από τον [[Α.Σ. Κόροιβος Αμαλιάδας|Κόροιβο Αμαλιάδας]] με σκορ 82-88.

Η επίσημη ονομασία του συλλόγου ήταν **Απόλλων Πατρών Carna**, καθώς βασικός χρηματοδότης ως χορηγός του συλλόγου είναι η επιχειρηματική οικογένεια Μιχαλάκου, ιδιοκτήτρια της πατραϊκής εταιρείας εμπορίου κρεάτων Carna. Έδρα του Απόλλωνα είναι το ομώνυμο ιδιόκτητο Κλειστό Γυμναστήριο στην περιοχή της [[Περιβόλα Πάτρας|Περιβόλας Πατρών]] χωρητικότητας 3.500 θεατών. Πρόεδρος του διοικητικού συμβουλίου της Κ.Α.Ε. είναι ο Βασίλης Γιαννόπουλος. Καθήκοντα πρώτου προπονητή διατηρεί από τον Ιανουάριο του 2017 ο [[Θανάσης Σκουρτόπουλος]].

==== Η αγωνιστική περίοδος 2019&#45;2020 ====
[[Αρχείο:Palai de spor Apollon Patras.jpg|μικρογραφία|δεξιά|300px|''Το Κλειστό Γυμναστήριο του Απόλλωνα στην περιοχή της [[Περιβόλα Πάτρας|Περιβόλας]] (2006).'']]
Κατά την αγωνιστική περίοδο 2019-20, [[Πρωτάθλημα καλαθοσφαίρισης Α2 εθνικής κατηγορίας ανδρών 2019-2020|2019-20]], o Α.Σ. Απόλλων Πατρών έλαβε μέρος στο Πρωτάθλημα της [[Πρωτάθλημα Ελλάδας καλαθοσφαίρισης ανδρών|Α2 Εθνικής Κατηγορίας]] αλλά ακυρώθηκε λόγω της [[Πανδημία COVID-19|Πανδημίας του Κορονοιου (COVID-19)]].

====Η αγωνιστική περίοδος 2020-2021====

Ο Απόλλων Πατρών κατέκτησε το πρωτάθλημα την τελευταία αγωνιστική νικώντας τον [[Ολυμπιακός Β - Αναπτυξιακή Ομάδα|Ολυμπιακό Β]] και επιστρέφει μετά από 4 χρόνια απουσίας στην Stoiximan Basket League (Α1) που θα αγωνιστεί την επόμενη περίοδο 2021-22.

Η επίσημη χορηγική ονομασία του συλλόγου είναι **Oscar** **Απόλλων Πάτρας**. Έδρα του Απόλλωνα είναι το ομώνυμο ιδιόκτητο Κλειστό Γυμναστήριο στην περιοχή της [[Περιβόλα Πάτρας|Περιβόλας Πατρών]] χωρητικότητας 3.500 θεατών. Πρόεδρος του διοικητικού συμβουλίου του Ερασιτέχνη είναι ο Γιώργος Αθανασίου. Καθήκοντα πρώτου προπονητή διατηρεί από τον Νοέμβριο του 2019  ο [[Nίκος Κοτσίρης|Δημήτρης Κοτσίρης]].

=== Περίοδοι σε εθνικές κατηγορίες ===


==Τίτλοι και διακρίσεις==
* Κύπελλο: 
**Φιναλίστ (2): [[Κύπελλο Ελλάδας καλαθοσφαίρισης ανδρών 1996-1997|1997]], [[Κύπελλο Ελλάδας καλαθοσφαίρισης ανδρών 2014-2015|2015]]
**Ημιτελικά: 1996 (3ος), 2004 (4ος)
**Προημιτελικά: 1983, 1984, 1995
* Πρωτάθλημα [[Α2 Εθνική καλαθοσφαίρισης ανδρών|Α2 Εθνικής]] (2): 1992, 2003, 2021
** 2η θέση: 2012
* Πρωτάθλημα Β' Εθνικής (''ως 2η κατηγορία'') (2): 1976, 1979
* [[Ένωση Σωματείων Καλαθοσφαίρισης Αχαΐας-Ηλείας|Τ.Ε. Σ.Ε.Γ.Α.Σ. Πατρών]]: 1958, 1968, 1969
* [[Ένωση Σωματείων Καλαθοσφαίρισης Αχαΐας-Ηλείας|Τ.Ε. Ε.Ο.Κ. Πατρών]]: 1970, 1971, 1973
* Τουρνουά ΦΙΜΠΑ
** 3η θέση: 1997 

== Χορηγίες ==
Ορισμένες από τις χορηγίες του επαγγελματικού τμήματος του Απόλλωνα Πατρών έχουν συνδεθεί με την ονομασία του και είναι οι εξής:

* Απόλλων [[Αχαΐα Κλάους|Αχάια Clauss]] 
* Απόλλων Carna (2014–2018, 2022–σημερα) 

*Απόλλων Coffee Brands (2018–2019)

* Απόλλων Oscar (2019–2022)

== Λογότυπο ==
Το λογότυπο της ομάδας, όπως έχει εξελιχθεί με το πέρασμα του χρόνου.

<gallery class="float-right" widths="122" heights="122">
Αρχείο:Apollon Patras Achaia Clauss Logo.png|<div class="center">παλαίοτερη εκδοχή με χορηγό την [[Αχαΐα Κλάους]]</div>
Αρχείο:Apollon Patron Basketball.gif|<div class="center">παλαίοτερη εκδοχή</div>1947-2012
Αρχείο:A.S. Apollon Patras Logo.png|2012-2014
Αρχείο:Apollon Patras KAE 90 Years Logo.gif|2016-2017<div class="center">Επαιτειακό λογότυπο για τα 90 χρόνια του συλλόγου</div>
Αρχείο:Απόλλων Πάτρας.png|2017
Αρχείο:Απόλλων Πατρών (καλαθοσφαίριση ανδρών).svg|2022-σήμερα
</gallery>

== Πρόσωπα ==


<div style="clear: both">

;Σημειώσεις: 
<references group="σημ."/>

<small>**Σημ:*' *Οι διακρίσεις αναφέρονται μόνο για τη θητεία τους στον Απόλλωνα.''





## Παραπομπές


## Εξωτερικοί σύνδεσμοι

* Α.Σ. Απόλλων Πατρών, επίσημος ιστότοπος του συλλόγου.
* .
* Κλειστό Γυμναστήριο Απόλλωνα Πατρών, πληροφορίες στον ιστότοπο Stadia.gr.
* Κλειστό Γυμναστήριο Πάτρας «Δημήτρης Τόφαλος», πληροφορίες στον ιστότοπο Stadia.gr.
* «Apollon Patras», συμμετοχές σε διοργανώσεις της FIBA Europe. 



Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις ομάδων καλαθοσφαίρισης το 1947